Кончыўся спектакль і пачуліся авацыі? На жаль, так, з авацыямі і аншлагам было ўсё ў парадку (гледачамі спектакля былі ў асноўным школьнікі). Што ж тычыцца рэальных падстаў для заслужаных апладысментаў, то імі можна ўзнагародзіць толькі работу рэжысёраў па пластыцы Вольгі Скварцовай і Дзмітрыя Залескага. Можна зразумець захапленне гледачоў і ў адносінах да дэкарацый і касцюмаў: куб чорны і куб белы, касцюмы чорна-белыя, гумавыя; яны расцягваюцца, як "расцягваюцца" і межы маральных умоўнасцей на шляху герояў п'есы. Усё гэта было б сапраўды цудоўна, калі б крыху больш арыгінальнасці, навізны.